b'\n_START_ARTICLE_\nBruksizmas\n_START_PARAGRAPH_\nBruksizmas (grie\xc5\xbeimas dantimis, dant\xc5\xb3 grie\xc5\xbeimas) \xe2\x80\x93 beprasmiai kramtomieji judesiai. J\xc4\xaf sukelia staig\xc5\xabs kramtom\xc5\xb3j\xc5\xb3 raumen\xc5\xb3 susitraukimai ir stiprus \xc5\xbeandikauli\xc5\xb3 suspaudimas. Bruksizmo priepuoliai gali kartotis kelis kartus per nakt\xc4\xaf. Yra paplit\xc4\x99s mitas, kad \xc5\xbemogus grie\xc5\xbeiantis dantimis turi kirmin\xc5\xb3. Tai yra netiesa. Nustatyta, kad apie 5-20\xc2\xa0% \xc5\xbemoni\xc5\xb3 gali tur\xc4\x97ti pavienius bruksizmo simptomus, 5\xc2\xa0% - nuolatinius._NEWLINE_Dantimis grie\xc5\xbeia apie 15\xc2\xa0% vis\xc5\xb3 vaik\xc5\xb3. Da\xc5\xbenai vaikai dantimis grie\xc5\xbeia, kai i\xc5\xa1auga pirmieji dantukai arba 5-7 gyvenimo metais, kai pradeda dygti nuolatiniai dantys.\n_START_SECTION_\nGydymas\n_START_PARAGRAPH_\nAtliekamas tik bendrasis ir simptominis gydymas, t. y. kau\xc4\x8diuko protezas vir\xc5\xa1 dant\xc5\xb3, kuris saugo dantis ir slopina gars\xc4\x85. Jei sukandimas netaisyklingas, galima \xc5\xbeandikaulius \xc4\xaftverti ortodontin\xc4\x97mis plok\xc5\xa1tel\xc4\x97mis ar operuoti. Kartais reikia taikyti psichoterapijos metodus: relaksacij\xc4\x85 ir gr\xc4\xaf\xc5\xbetamojo ry\xc5\xa1io kontrol\xc4\x99._NEWLINE_Jeigu bruksizmas staiga atsiranda suaugusiam \xc5\xbemogui, tai galima sp\xc4\x97ti, kad \xc5\xbemogus turi neurologini\xc5\xb3 problem\xc5\xb3 \xe2\x80\x93 serga ypatiga naktin\xc4\x97s epilepsijos forma arba turi tam tikros r\xc5\xab\xc5\xa1ies navik\xc5\xb3. Tokiu atveju reikia kreiptis \xc4\xaf neurolog\xc4\x85. Jeigu bruksizmas vargina nuo kudikyst\xc4\x97s, paprastai jo gydyti nereikia. Sulaukus 6\xe2\x80\x937 met\xc5\xb3, jis praeina savaime. Jeigu buksizmas nepraeina, reikia \xc5\xa1alinti s\xc4\x85kand\xc5\xbeio defektus. Papildomam gydymui reikia vartoti magnio, kalcio prieparat\xc5\xb3 ir B grup\xc4\x97s vitamin\xc5\xb3 taip pat raminan\xc4\x8di\xc5\xb3 antpil\xc5\xb3 nak\xc4\x8diai. Jie ma\xc5\xbeina m\xc4\x97\xc5\xa1lungi\xc5\xa1k\xc4\x85 kramtom\xc5\xb3j\xc5\xb3 raumen\xc5\xb3 aktyvum\xc4\x85 miego metu.'